stanford-oval/wikipedia huggingface dataset:
הנחיה דרך קו ראייה
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הנשק המונחה הראשון שהוצע בהיסטוריה היה אמור להשתמש בכלל הגאומטרי זה, תוך יישום שיטת הנחיה מרחוק, שמאוחר יותר נקראה פקודה. המערכת הוצעה על ידי ורנר פון סימנס והוגשה למיניסטריון הפרוסי למלחמה באוגוסט 1870. היא הורכבה מטורפדו שממוקם מתחת לספינה שטה, אשר נשלט על ידי פעימות פנאומטיות (פעימות לחץ אוויר) המשודרות דרך צינורות גומי. הפקודות היו אמורות להיות משודרות מעמדת שליטה על מהיבשה או מכלי שיט, כשהמיקום של הסירה המונחה סומן על ידי מנורה ממוגנת. כשהגיעה העת שהמערכת פותחה לשימוש מבצעי בידי הצי הגרמני - ב-1916 - הסירות היו ממונעות על ידי מנועי בעירה פנימית מתקדמים, יכלו להשיג מהירויות העולות על 30 קשר (15 m/s) והיו מונחות על ידי פקודות מהאוויר דרך רדיו וכבלים חשמליים באורך 50 ק"מ. באוקטובר 1917 נרשמה ההצלחה המבצעית הראשונה כשספינה בריטית נפגעה על ידי הטורפדו וטבעה.
מחקר מתמטי על נושא קרוב לנושא התנועה המתרחשת בשיטת הנחיה זו התרחש בשנת 1931 בהקשר של הבעיה - "נניח שמכונית נוסעת בכביש במהירות 
קבועה v בזמן שאיש בשדה רץ במהירות קבועה u במסלול כזה שיש תמיד עץ (עץ מסוים) בינו למכונית (כך שהעץ תמיד מסתיר את האדם, והאדם חומק מעיני הנהג). קבע את מסלולו". בתרחיש הזה, M ו-T הם בצדדים ההפוכים של O ׁ(העץ), מאשר באותו צד כמו בהנחיה דרך קו ראייה.
הטכניקה של שליטה ידנית בקו ראייה (MCLOS - Manual Command to Line of Sight) ראתה תכנון במלחמת העולם השנייה, במסגרת תכנון טיל הקרקע - אוויר הגרמני העל קולי Wasserfall שיועד לפעול נגד מטוסים, אך לא ראה שימוש מבצעי במהלך המלחמה, אלא רק מאוחר יותר. במערכת ה-Wasserfall מפעיל הטיל היה חייב להיות בקשר עין רצוף עם הטיל והמטרה, ולעקוב אחריה ובמקביל לשדר פקודות הנחיה מתאימות לטיל דרך  קשר רדיו באמצעות ג'ויסטיק  כך שהטיל יסתיר במידת מה את מטוס המטרה. הטיל היה מצויד בנור מגנזיום בבסיסו שנדלק באופן אוטומטי במהלך השיגור ובכך אפשר למפעיל, שהיה מצויד במשקפת, לעקוב ויזואלית אחרי הטיל המהיר.  טכניקה זו הצריכה אימון רב מהמפעילים והייתה יעילה רק נגד מטרות איטיות. מאוחר יותר פותחו גם נגזרות של טילים הפועלים בשיטה זו לשימוש נגד טנקים.
הנחיה מבוססת שליטה ידנית בקו ראייה הוחלפה כיום בשיטה הקלה בהרבה לשימוש של שליטה חצי אוטומטית בקו הראייה (SACLOS - Semi-automatic command to line of sight), שמאפשרת למפעיל הטיל לעקוב אחרי המטרה בלבד עם משקפת אופטית, אשר בתנועתה מנחה את הטיל - והטיל (שנמצא בקשר רציף עם האמצעי האופטי) מחשב את תיקוני ההיגוי הדרושים כדי להדביק את קו הראייה בין המפעיל למטרה. שיטה זו מאפשרת למפעיל לא להיות מאולץ גם לעקוב ויזואלית אחרי המטרה וגם לשלוט בטיל ידנית. עקרון הפעולה של המשקפת האופטית (רכיב העקיבה) במערכת הנחיה חצי אוטומטית כזו דומה במובן מסוים לזה של עכבר אלקטרומכני - המשקפת מצוידת בכדור גלילה פנימי, בשני גלגלי שיניים למדידת האזימוט וההגבהה של המטרה בהתאמה, ובמנגנון אלקטרומכני שממיר את השינויים במנגנון המכני לאותות חשמליים. עם זאת, ישנו הבדל מהותי אחד בין שני המנגנונים; למשקפת חייב להיות לפחות רכיב אחד מיוצב מבחינת אוריינטציה במרחב - וכך כאשר המשקפת כולה משנה את האוריינטציה שלה התנועה היחסית בין הרכיב המיוצב לרכיבים הלא מיוצבים היא שיוצרת את סיבוב גלגלי השיניים. כיוון שלרוב ייצוב אחד הרכיבים נעשה באמצעות גירוסקופ קטן המחובר אליו, משקפיים כאלה נקראות gyro-stabilized binoculars.
קינמטיקה של שיטת ההנחיה > מקרה 1: מטרה שנעה במעגל מסביב לנקודת הייחוס

בשיטת הנחיה זו קל יותר לנתח את הקינמטיקה של הבעיה במקרה של מטרה שנעה במעגל (מסביב לנקודת הייחוס O) ולא במקרה של מטרה שנעה בקו ישר.
מקרה זה קל לניתוח כי המהירות הזוויתית של קו הראייה אל המטרה  {\dot {\lambda }} קבועה ולכן גם המהירות הזוויתית של קו הראייה אל הטיל קבועה (שכן הטיל והמטרה על אותו קו ראייה). המהירות הזוויתית של קו הראייה היא:  {\dot {\lambda }}=V_{T}/R כש-R רדיוס המעגל ו- V_{T} מהירות המטרה. הרכיב המשיקי לקו הראייה של וקטור מהירות הטיל הוא:  V_{\theta }=V_{T}*r_{M}/R לפיכך מתקיים לפי משפט פיתגורס:
{\dot {r}}_{M}(t)={\sqrt {V_{M}^{2}-{\dot {\lambda }}*r_{M}(t)}}
לכן:  ({\dot {r}}_{m}(t))^{2}+({\dot {\lambda }}*r_{M}(t))^{2}=V_{M}^{2} מכאן נקבל:
({\dot {r}}_{m}(t))^{2}/({\dot {\lambda }})^{2}+r_{M}^{2}=V_{M}^{2}*R^{2}/V_{T}^{2}.
הפתרון למשוואה הדיפרנציאלית הזאת הוא:
r_{M}(t)=R*V_{M}/V_{T}sin(V_{T}/R*t).
והזמן עד לפגיעה במטרה ב-r = R הוא: T=arcsin(V_{T}/V_{M})*R/V_{T} . במקרה של  V_{T}=V_{M} נקבל:  T=\pi /2*R/V_{M}.
תאוצת הטיל: באופן מפתיע, תנועת הטיל גם היא מעגלית (הטיל מבצע תנודה רדיאלית סינוסואידלית ותנועה זוויתית קבועה; הוא מתווה מעגל כזה שקו הראייה שמחבר בין נקודת הייחוס ומיקום הטיל הוא מיתר במעגל הזה, שרדיוסו הוא  R_{2}={\frac {R*V_{M}}{2V_{T}}} ושמרכזו ממוקם במרחק R על האנך לקו הראייה ההתחלתי בנקודה O). לפיכך, תאוצת הטיל קבועה ושווה לתאוצתו בתחילת מסלולו. נשיב לב כי גודלה של תאוצה זו הוא  2V_{M}{\dot {\lambda }}; זהו פעמיים התאוצה הנדרשת בנקודה זו בכלל הנחיה אחר - הנחיית מרדף. ניתן לראות זאת באופן ישיר אם שמים לב שתאוצת הטיל יחסית לקצב שינוי הזווית המרכזית במעגל הנושק למסלול הטיל בראשיתו, בעוד הזווית שקו הראייה יוצר היא זווית היקפית במעגל זה, ולפיכך שווה למחצית הזווית המרכזית. באופן שקול, ניתן לראות תאוצה זו גם כתאוצת קוריוליס במערכת ייחוס מסתובבת.
קינמטיקה של שיטת ההנחיה > מקרה 2: T נעה במעגל, M נע על חרוט

כעת נרחיב את הדיון של מקרה 1 למקרה התלת הממדי של מטרה שנע במעגל שרדיוסו R במישור z = h וטיל שמתחיל את דרכו מנקודת הייחוס 0 בראשית הצירים. הטיל מתחיל את תנועתו בכיוון המטרה ונאלץ לעקוב אחרי קו הראייה מ-O ל-T, ולכן מסלולו מונח על חרוט במרחב שקו היוצר שלו הוא קו הראייה מ-O למטרה. זווית ההגבהה של קו הראייה קבועה ושווה ל- \phi =arctan(R/h) (הזווית נמדדת מציר z). המהירות הזוויתית האזימוטלית  של קו הראייה היא  {\dot {\lambda }}=V_{T}/R. תנועת המטרה והטיל המתקבלת היא מישורית באופן רגעי, והרכיב המשיקי למעגל הרגעי של הטיל הוא  V_{\theta }={\dot {\lambda }}*R*z_{M}/h. בנוסחה  z_{M} הוא הגובה של הטיל. רכיב מהירות הטיל בכיוון z הוא:  {\dot {z}}_{M}(t)=V_{M}cos\beta *cos\phi ={\sqrt {V_{M}^{2}-V_{\theta }^{2}}}*cos\phi ={\sqrt {V_{M}^{2}-(V_{T}*z_{M}/h)^{2}}}*cos\phi .
פתרון המשוואה הדיפרנציאלית נותן:  z_{M}(t)=V_{M}/V_{T}*h*sin(V_{T}/r_{T}*t) כש- r_{T} הוא אורך הקו היוצר של החרוט.
זמן הפגיעה (z = h) הוא: T=arcsin(V_{T}/V_{M})*r_{T}/V_{T}.
מכיוון ש- \lambda (t)=V_{T}/R*t (האזימוט) נקבל:  z_{M}(t)=V_{M}/V_{T}*h*sin(\lambda *R/r_{T}). הפתרון הוא מה שמהנדסי מכונות קוראים לו "פתיל בורגי חרוטי בעל שלב משתנה". מספר השלבים שהטיל מתווה תלוי ביחס  R/r_{T}.
קינמטיקה של שיטת ההנחיה > מקרה 3: מטרה שנעה בקו ישר

כעת נניח סיטואציה מישורית של מטרה שמשוואת התנועה שלה היא: x_{T}(t)=x_{0}-V_{T}*t ו- y_{T}(t)=h. מתקיים:
{\dot {\lambda }}(t)=V_{T}*sin\lambda /r_{T}=V_{T}*(sin\lambda )^{2}/h
{\ddot {\lambda }}(t)=2(V_{T}/h)^{2}(sin\lambda )^{3}cos\lambda . כמו כן מתקיים:
V_{r}={\dot {r}}_{M}(t)=V_{M}cos\beta
V_{\theta }=r_{M}*{\dot {\lambda }}=v_{M}sin\beta . משתי המשוואות האחרונות ניתן להסיק את המשוואה הבאה:
(dr_{M}/d\lambda )^{2}+(r_{M})^{2}=(V_{M}/{\dot {\lambda }})^{2}. נציב את המשוואה הראשונה באחרונה ונקבל:
(dr_{M}/d\lambda )^{2}+(r_{M})^{2}=(V_{M}/V_{T}*h)^{2}/(sin\lambda )^{4}.
משוואה זו ניתנת לפתרון במונחים של אינטגרלים אליפטיים.
ראו גם

פול זרחן
טיל ה-Wasserfall
היידר אלייב

היידר אלירזה אוגלו אלייב (באזרית: Heydər Əlirza oğlu Əliyev; ברוסית: Гейдар Алиевич Алиев;‏ 10 במאי 1923 – 12 בדצמבר 2003) היה נשיא אזרבייג'ן בין השנים 1993–2003. ירש אותו בשלטון בנו, אילהם אלייב.
ביוגרפיה

היידר אלייב נולד בעיר נחצ'יבאן.
בשנים 1944–1969 שירת בק.ג.ב. והתקדם עד דרגת גנרל בתפקיד ראש הק.ג.ב. באזרבייג'ן הסובייטית.
בשנים 1969–1982 היה מנהיגה של אזרבייג'ן הסובייטית.
כיהן בתפקיד הנשיא מטעם מפלגת אזרבייג'ן החדשה החל מ-24 ביוני 1993 עד לסיום כהונתו ב-31 באוקטובר 2003. אלייב הנהיג במדינה משטר דיקטטורי וסמכותני, שדיכא יריבים פוליטיים. בתקופתו נפגעו קשות זכויות האדם באזרבייג'ן. אזרבייג'ן הפכה למדינת משטרה והונאת בחירות הפכה לנפוצה. אלייב נהג לאייש את ועדות הבחירות בתומכיו, וכך הובטחה זכייתו פעם אחר פעם. בריאותו הדרדרה בשנת 1999, לאחר ניתוח מעקפים בקליבלנד קליניק שבארצות הברית. חולי זה גרם לו להתפטר בשנת 2003 ובנו אילהם ירש את מקומו. הוא חזר לטיפולים בארצות הברית, עד שנפטר ב-12 בדצמבר 2003 בבאקו.
חייו האישיים

בשנת 1948 התחתן עם זריפה אלייבה, שנפטרה ב-1985 ממחלת הסרטן. נולדו להם בן ובת.
הנצחה

על שמו נקרא נמל התעופה הבינלאומי באקו-היידר אלייב. הוא זכה בארבעה עיטורי לנין ופעמיים בתואר הכבוד "גיבור העמל הסוציאליסטי". הוקמה קרן היידר אלייב הפועלת במגוון גדול של תחומים.
בבאקו הוקם לזכרו מרכז תרבות ומוזיאון - מרכז היידר אלייב. גם בטשקנט, בירת אוזבקיסטן הוקם מרכז תרבות הנושא את שמו. בבאקו קיים גם מרכז ספורט ומופעים היידר אלייב, שאירח תחרויות ספורט בינלאומיות.
פסלים לזכרו של היידר אלייב הוקמו באזרבייג'ן ובמקומות נוספים בעולם: בבאקו - אזרבייג'ן, בקייב - אוקראינה, באיסטנבול - טורקיה וגם בבירה אנקרה, בבוקרשט - רומניה, באסטרחן - רוסיה, בטביליסי - גאורגיה, בבלגרד -סרביה, ובמקסיקו סיטי - מקסיקו.
רחובות רבים בערים שונות באזרבייג'ן נקראו על שם היידר אלייב, לרבות הדרך הראשית העוברת ליד מרכז היידר אלייב בבאקו.
הערות שוליים

↑  Heydar Aliyev Foundation, heydar-aliyev-foundation.org
↑  Heydər Əliyev Mərkəzi, heydaraliyevcenter.az
↑  Radical renovation to make Heydar Aliyev Sports and Exhibition Complex sparkle, www.insidethegames.biz, ‏2014-09-20
1 2  Heydar Aliyev: Immortalized In Stone Around The World, RadioFreeEurope/RadioLiberty, ‏2012-10-02 (באנגלית)
↑  Ilham Aliyev visited monument to Great Leader Heydar Aliyev in Ankara » Official web-site of President of Azerbaijan Republic, president.az (באנגלית)
| --- | --- |
בקרת זהויות :  NLI: 987007457110605171  PLWABN: 9810581902005606  BIBSYS: 90561239  BnF: cb16714316k (data)  GND: 123441242  ISNI: 0000 0001 0906 6063  LCCN: n81047268  LNB: 000122135  NKC: mzk2004228244  NLG: 178904  NTA: 070270562  SELIBR: 283907  SUDOC: 077853504  VIAF: 59990763   WorldCat (עם VIAF): 59990763 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קני אומגה

| --- | --- |

אומגה, 2019
 לידה:  16 באוקטובר 1983 (בן 41) ויניפג, מניטובה, קנדה
 שם במה:  קני אומגה "סקוט קרפנטר"
 כינוי:  "The Cleaner" "The Belts Collector" "The God Of Pro Wrestling"
 שם לידה:  Tyson Smith 
 משקל:  103 ק"ג
 גובה:  1.83 מטר
 מקום מגורים:  פלורידה, ארצות הברית
 לאום:  קנדי
 קריירה מקצוענית:  פברואר 2000 – הווה (כ־25 שנים)
 מאמנים:  בובי ג'יי דייב טיילור
 ליגות:  AEW
 תרגילי סיום:  "One Winged Angel" "V- Trigger" "Tiger Driver '98"
 
טייסון סמית' (באנגלית: Tyson Smith; נולד ב-16 באוקטובר 1983) הידוע יותר בשם הבמה שלו, קני אומגה הוא מתאבק קנדי, המופיע בארגון ההיאבקות All Elite Wrestling‏ (AEW), שבו הוא מכהן כאלוף הבינלאומי הנוכחי של AEW. כמו כן, הוא סגן נשיא בכיר של הארגון.
לפני שהצטרף ל AEW, אומגה היה מוכר בעיקר בשל תקופתו בארגון ההיאבקות היפני New Japan Pro-Wrestling‏ (NJPW) בין השנים 2014-2019. בארגון אומגה החזיק באליפות במשקל כבד של IWGP, האליפות הבין יבשתית של IWGP והיה אלוף ארצות הברית הראשון של IWGP, לצד חגורות אליפות אחרות. הוא היה חבר בקבוצת ה-Bullet Club ובינואר 2016 הוא הכריז על עצמו כמנהיגה. הוא המתאבק הלא יפני הראשון שזכה בטורניר ה-G1 Climax, ובניסיון הראשון שלו. אומגה הופיע גם בארגוני היאבקות לאומיים ובינלאומיים כמו ‏Ring Of Honor, Impact Wrestling ו- Lucha Libre AAA, בנוסף לארגוני היאבקות עצמאיים כמו DDT Pro-Wrestling ו-Pro Wrestling Guerrilla‏ (PWG).
אומגה נחשב לאחד מהמתאבקים הגדולים בעולם, ואף כונה "האלוהים של היאבקות מקצועית". הוא הוכתר למתאבק שנת 2017 על ידי המגזין Sports Illustrated ולמתאבק שנת 2018 על ידי מגזיני ההיאבקות ‏Pro Wrestling Illustrated ו-Wrestling Observer Newsletter, וזכה שוב בתואר בשנת 2021 על ידי מגזין PWI. הוא זכה פעמיים ברציפות ב-2017 וב-2018 בקרב השנה מטעם מגזין ההיאבקות PWI, כשבשניהם התאבק נגד קאזוצ'קה אוקאדה; הראשונה הייתה באירוע הדגל של הארגון, Wrestle Kindom 11, שנערך בינואר 2017, והשנייה הייתה בקרב 2 מתוך 3 הכרעות ביוני 2018. הקרב השני בין השניים קיבל את הציון הגבוה ביותר שאי פעם ניתן לקרב היאבקות מקצועית של שבעה כוכבים מהעיתונאי של Wrestling Observer Newsletter, דייב מלצר; ציון שהוא מעל שיטת הדירוג המתקבלת של 5 כוכבים. הוא הוכנס להיכל התהילה של Wresling Observer Newsletter בשנת 2020.
קני חובב מושבע של משחקי וידאו עוד מילדותו והוא משלב אותם בדמותו, במהלכיו ובתלבושותיו.
ביוגרפיה

טייסון סמית' נולד בויניפג, מניטובה, קנדה ב-16 באוקטובר 1983. הזיקה של סמית' להיאבקות מקצועית החלה במהלך ילדותו, כשהוא צפה בקלטות התוכנית Saturday Night's Main Event של ארגון ההיאבקות WWE (באותה התקופה WWF). בילדותו, סמית' שיחק הוקי קרח בתפקיד השוער.
הוא התעניין לראשונה בהיאבקות מקצועית כשאחד מחבריו החל להתאמן בארגון היאבקות מקומי בשם Top Rope Championship Wrestling‏ (TRCW). הוא סיים את קריירת ההוקי קרח שלו והחל להתאמן בארגון זה תחת הדרכתו של בובי ג'יי. לאחר שהוא התאמן ביחד עימו במשך שנה, הוא ערך את הבכורה שלו בשנת 2000, כשהיה בגיל 16. הוא התאבק עבור TRCW כשנתיים, שם פיתח דמות של גלשן מהוואי בשם "קני אומגה". דמות זו בוטלה מאוחר יותר והוחלפה בדמות המושפעת מאוטאקו. בשנת 2001, נרשם לאוניברסיטה, אך נשר עוד במהלך השנה הראשונה כשהחליט להפוך למתאבק מקצועי במשרה מלאה.
קריירת היאבקות מקצועית > ארגוני היאבקות עצמאיים ו- WWE

בין השנים 2001-2005 אומגה הופיע בארגון ההיאבקות העצמאי Premier Championship Wrestling, המבוסס בוויניפג. בארגון הוא זכה באליפות משקל כבד ובאליפות הזוגות. אומגה ניסה להשיג את אליפות מחלקת ה- X של TNA באוקטובר 2004 אך נכשל. ביוני 2005 הוא זכה בטורניר של שמונה אנשים כדי לזכות באותה אליפות. בספטמבר 2005 אומגה הוזמן לתקופת ניסיון של שבוע אצל WWE.
באוקטובר 2005 קני עזב את קנדה ונשלח ל-Deep South Wrestling, תוכנית של WWE הנועדה לפתח כישרונות חדשים. באוגוסט 2006 הוא ביקש להשתחרר מהחוזה שלו. לאחר מכן אומגה סיפר שזמנו שם לא היה טוב, ושהמאמנים והמקדמים של התוכנית היו שיפוטיים, וזה לא מקום שבו הוא רוצה לעבוד ולהתאבק. מאז WWE פנו אליו מספר פעמים ב-2014, 2015 ו-2019 בהצעות לחוזים, אך אומגה סירב לכל ההצעות.
לאחר שהשתחרר מ-WWE אומגה עבר לאמנויות לחימה משולבות, והתחרה בטורניר של ג'ו ג'יטסו ברזילאי, לפני שהחליט לחזור להיאבקות מקצועית עם דמות ומהלכים חדשים. במרץ 2008 אומגה התחרה ב- Jersey All Pro Wrestling, וזכה באליפות המשקל הכבד. לאחר מספר הגנות מוצלחות על התואר שלו אומגה הפסיד את התואר בפברואר 2009. בדצמבר 2010 קני התחרה בעוד חמישה אנשים בשביל אליפות המשקל הכבד-קל, אך הודח על ידי המנצח.
קריירת היאבקות מקצועית > DDT Pro-Wrestling (2008-2014)

בשנת 2006 אומגה גילה את המתאבק היפני קוטה איבושי, שהופיע אז ב-DDT Pro-Wrestling, ומיד התחבר אל סגנון ההיאבקות שלו והדמות שלו. אומגה העלה סרטון שלו מתאבק בסגנון היאבקות של DDT ליוטיוב, בתקווה שהסרטון יגיע אל איבושי, והוא ירצה להתאבק איתו. לאחר שראו את הסרטון, DDT החליטו להזמין את אומגה ליפן להתאבק נגד קוטה איבושי. באוגוסט 2008 אומגה הופיע בפעם הראשונה ב-DDT, אומגה ציין שלהתאבק ביפן היה אחד מהחלומות שלו, הוא הרגיש שבארגונים היפנים הוא יכול לבטא את אישיותו ודמותו באמת. אמנם אומגה הפסיד בקרב לאיבושי, אך הוא החליט להישאר ביפן ולהתאבק ביחד עם איבושי בצמד הנקרא Golden☆Lovers. בינואר 2009 איבושי ואומגה זכו באליפות הזוגות של KO-D. הם איבדו את התואר במאי של אותה השנה, אך המשיכו להתאבק ביחד ועשו לעצמם שם כאחד מצמדי ההיאבקות הטובים ביפן.
בינואר 2010 הצמד הופיעו בפעם הראשונה ב- New Japan Pro Wrestling. באוקטובר של אותה השנה הם הביסו את "אפולו 55" כדי לזכות באליפות הזוגות הצעירים במשקל כבד של IWGP. הם איבדו את התואר בינואר 2011. באותה השנה אומגה ייצג את DDT בטורניר צעירים של AJPW, אך לאחר שלושה ניצחונות ושני הפסדים, הוא הפסיד בחצי הגמר ולא עלה לשלב הסופי. באוקטובר של 2011 אומגה זכה באליפות העולם במשקל כבד לצעירים של AJPW, והפסיד את התואר במאי 2012. באוקטובר 2012 הוא זכה באליפות משקל חופשי של KO-D בפעם הראשונה, ובינואר 2013 הוא זכה גם באליפות האקסטרים של DDT. הוא הפסיד את אליפות המשקל החופשי במרץ 2013. במאי של אותה השנה איבושי, אומגה וגוטה היאשי זכו באליפות שש איש של KO-D, והפסידו אותה באותה השנה. באוגוסט 2013 הפסיד אומגה את אליפות האקסטרים. בינואר 2014 איבושי ואומגה זכו בחזרה באליפות הזוגות, אותה החזיקו עד ספטמבר. באפריל 2014 איבושי, אומגה וסקאי זכו באליפות שש איש של KO-D, בפעם השנייה לאומגה ואיבושי, אותה החזיקו עד מאי. באוקטובר של 2014 אומגה הודיע כי הוא עוזב את DDT וחותם ב- NJPW, איפה שאיבושי היה חצי קבוע. הם התאבקו ביחד בפעם האחרונה לתקופה זו בסוף אוקטובר.
אומגה חזר ל-DDT בנובמבר 2019 וניצח ביחד עם ריהו בקרב זוגות מעורב.
קריירת היאבקות מקצועית > Pro Wrestling Guerrilla (2008–2014)

בנובמבר 2008, אומגה הופיע בפעם הראשונה ב- Pro Wrestling Guerrilla, בקרב של לוס אנג'לס 2008, שם הוא הובס בסיבוב הראשון. בלילה לאחר מכן אומגה נזרק אל חבלי הזירה, שמעוצמת הפגיעה נקרעו, וקני נזרק אל מחוץ לזירה. שלושה חודשים לאחר מכן אומגה הופיע ב-PWG שוב, והפסיד בקרב לאחר שהשופט פגע בו עם קלוזליין מכיוון שאומגה לא הפסיק להציק לו. בהופעה מספר 100 של הארגון אומגה הפסיד לבריאן דניאלסון.
בנובמבר 2009 אומגה השתתף בקרב של לוס אנג'לס 2009, בו התחרו כדי להשיג את אליפות העולם של PWG. קני הגיע לגמר בו הוא ניצח את רודריק סטרונג כדי לזכות בתואר. בפברואר 2010 אומגה הפסיד את התואר בהגנה הראשונה שלו.
באוקטובר 2012 אומגה הופיע שוב ב- PWG, לאחר יותר משנתיים וחצי וחבר עם אל ג'נריקו (איכס) כדי לנצח את היאנג באקס (מאט וניק ג'קסון). אומגה חזר שוב לארגון בקרב של לוס אנג'לס 2014, והגיע עד חצי הגמר שם הובס על ידי ריקושט, שבסוף ניצח את הטורניר. הוא הופיע שוב בקרב של לוס אנג'לס 2017, וחבר עם היאנג באקס כדי לנצח את פלמיטה, פנטה וריי פניקס בקרב תג של שש איש.
קריירת היאבקות מקצועית > New Japan Pro-Wrestling ו-Ring of Honor > הופעות לא סדירות (2008-2014)

ביולי 2008 אומגה הופיע בארגון Ring Of Honor, והפסיד בקרב הראשון שלו בטורונטו, קנדה. בלילה לאחר מכון אומגה הופיע באירוע "New Horizons", שם הפסיד שוב. שנה לאחר מכן הוא ניצח בקרב נגד עוד שלושה מתאבקים. בנובמבר 2009 אומגה ניסה להשיג את אליפות העולם של ROH אך נכשל. ב- Final battle 2009 הוא  התחרה שוב מול עוד שלושה מתאבקים אך הפעם הקרב נוצח על ידי קלאודיו קסטניולי.
בספטמבר 2010 אומגה התחרה ב-NJPW בשביל אליפות הצעירים במשקל כבד של IWGP, אך הובס על ידי האלוף פרינס דוויט. באוקטובר, Golden Lovers (אומגה וקוטה איבושי) הביסו את אפולו 55 וזכו באליפות הזוגות לצעירים במשקל כבד של IWGP באירוע Destruction '10. בינואר 2011 Golden Lovers הפסידו את התואר בחזרה לאפולו 55. בנוסף, אומגה התחרה ב-2010 ו-2011 בטורניר Best of the Super Juniors.
אומגה חזר ל- NJPW במאי 2013 כדי לקחת חלק בטורניר Best of the Super Juniors 2013, בו הוא זכה בחמישה מתוך שמונת הקרבות שבהם השתתף, והצליח להגיע לחצי הגמר, שם הפסיד לפרינס דוויט לאחר שקבוצתו של דוויט, Bullet Club, התערבה. בטורניר של שנה לאחר מכן אומגה ניצח שלושה מתוך שבעת הקרבות שלו, ולא הצליח להגיע לחצי הגמר.
קריירת היאבקות מקצועית > New Japan Pro-Wrestling ו-Ring of Honor > Bullet Club ואליפויות שונות (2014-1017)

ב-3 אוקטובר 2014 NJPW ערכו מסיבת עיתונאים בה הודיעו שאומגה יחתום בחברה כאשר החוזה שלו עם DDT ייגמר בסוף אוקטובר. אומגה הופיע בפעם הראשונה תחת החוזה שלו ב-NJPW תחת הדמות "The Cleaner", המנקה, בנובמבר באירוע מאבק כוח, שם הוא הוצג כחבר החדש בקבוצה Bullet Club, למרות שלפני כן אמר שהוא לא יצטרף לקבוצה המורכבת מזרים מרושעים (Heels), מכיוון שהוא לא רואה את עצמו כזר. אומגה זכה בפעם הראשונה באליפות העולם לצעירים במשקל כבד של IWGP בינואר 2015 באירוע Wrestle Kingdom 9. הוא הגן בהצלחה על התואר נגד שלושה מתאבקים אחרים, ואיבד את התואר ביולי באירוע Dominion 7.5 לקושידה. בספטמבר הוא זכה בחזרה בתואר מקושידה לאחר שקרל אנדרסון, שהיה גם חבר ב-Bullet Club, התערב בקרב. בינואר 2016 אומגה שוב הפסיד את התואר לקושידה באירוע Wrestle Kingdom 10. יום לאחר מכן אומגה חבר עם איי ג'יי סטיילס ויחד הם ניצחו בקרב זוגות את שינסקה נאקמורה ויושי האשי. לאחר הקרב, Bullet Club בגדו בסטיילס, ואומגה הפך להיות מנהיג הקבוצה.
בפברואר 2016, אומגה ניצח הירושי טנאהשי כדי לזכות באליפות הבין יבשתית של IWGP. שישה ימים לאחר מכן הוא והיאנג באקס (The Elite) זכו באליפות תג של שש איש של NEVER באירוע המשותף ל-NJPW ו-ROH. הם הפסידו את התואר באפריל. באותו חודש אומגה הגן בהצלחה על התואר הבין יבשתי שלו נגד אלגין, בפעם הראשונה שבה שני קנדיים הופיעו בקרב המרכזי באירוע של NJPW. במאי אומגה והיאנג באקס זכו בחזרה באליפות תג של שש איש. ביוני באירוע Dominion 6.19 אומגה הפסיד את האליפות הבין יבשתית של IWGP לאלגין בקרב הסולמות הראשון של NJPW. ביולי אומגה והיאנג באקס הפסידו את האליפות שלהם.
בין יולי לאוגוסט אומגה השתתף בטורניר G1 Climax, בו הגיע לגמר אחרי שניצח בבלוק שלו עם 6 ניצחונות ו-3 הפסדים. בגמר אומגה הביס את הירוקי גוטו וזכה בהזדמנות להילחם כדי להשיג את אליפות משקל הכבד של IWGP. אומגה זכה את הטורניר בניסיון הראשון שלו, ואף היה המתאבק הלא-יפני הראשון שזכה בו. מאחר ש-NJPW ביקשו מאומגה לא להופיע ב-ROH עד Wrestle Kingdom 11 הוא לא חזר לשם למרות שהייתה לו את האפשרות. באירוע אומגה הפסיד לאלוף העולם במשקל כבד של IWGP, אוקדה, בקרב שנמשך 46 דקות ו-45 שניות, מה שנחשב אז לקרב הארוך ביותר בהיסטוריה של האירוע. הקרב זכה בניקוד של שש נקודות על ידי עיתונאי הספורט דייב מלצר, שאמר שאומגה ואוקדה "אולי הופיעו בקרב הכי טוב בהיסטוריה של היאבקות מקצועית". בנוסף, הקרב הולל על ידי מתאבקים כמו בריאן דניאלסון, מיק פולי וסטון קולד סטיב אוסטין.
קריירת היאבקות מקצועית > New Japan Pro-Wrestling ו-Ring of Honor > מחלוקות ב- Bullet Club ועזיבה (2017-2019)

ב-6 בינואר 2017 אומגה אמר שהוא "יתרחק מיפן כדי לחשוב מחדש על עתידו" והוסיף שהוא "שוקל את כל האפשרויות". ב-26 בינואר הוא הודיע בתוכנית רדיו של Wrestling Observer שהוא יחזור ליפן בפברואר כדי לדון בעסקה חדשה עם NJPW, שתימשך לפחות לשנה. אומגה חזר בלילה הראשון של האירוע Honor Rising בפברואר. ביוני באותה השנה, באירוע Dominion אומגה התחרה באוקדה בקרב בשביל אליפות המשקל הכבד של IWGP, הקרב הסתיים בתיקו בעקבות מגבלת הזמן של שעה. הקרב זכה ב-6.25 כוכבים מדייב מלצר, הקרב בעל מספר הכוכבים הגבוה ביותר אז.
במהלך האירוע G1 Special in USA, אומגה ניצח בטורניר של שמונה איש כדי להיהפך לאלוף ארצות הברית במשקל כבד של IWGP הראשון. במהלך האירוע היו סימנים של מחלוקת בין אומגה לבין החבר החדש ב-Bullet Club קודי רודס. באוגוסט אומגה הגיע לגמר של טורניר ה-G1 Climax, לאחר שניצח בבלוק שלו עם שבע ניצחונות ושני הפסדים, אך הפסיד בגמר לנאיטו. אומגה הגן בהצלחה על התואר שלו נגד ג'וס רובינסון באירוע Destruction בספטמבר, ושוב נגד יושי-האשי באירוע Global Wars באוקטובר.
באירוע Wrestle kingdom 12 בינואר 2018 אומגה הגן בהצלחה על אליפות ארצות הברית שלו כשניצח את כריס ג'ריקו בקרב ללא פסילות. קרב זה נחשב שהביא הרבה עניין ל-NJPW, בעיקר מאמריקה הצפונית. בסוף ינואר אומגה הפסיד את התואר לג'יי וואייט באירוע The New Beginning. לאחר הקרב אומגה עצר את חבר Bullet Club אדם פייג' מלתקוף את וואייט, לאחר מכן קודי הגיע לזירה. לאחר חודשים של מתח בקבוצה, קודי תקף את אומגה עם מהלך הסיום שלו. כשפייג' ניסה לעזור לקודי להמשיך בתקיפה על אומגה, קוטה איבושי חזר לזירה ,לאחר שהתחרה מוקדם יותר באותו הערב, כדי להציל את השותף הקודם שלו, דבר שהוביל לחיבוק ממושך בין אומגה לאיבושי והצתה מחדש של הקשר ביניהם. אומגה חזר ל-ROH באפריל 2018 באירוע Supercard of Honor XII, בו הפסיד לקודי.
ביוני של אותה השנה, באירוע Dominion, עם איבושי לצידו אומגה הביס את אוקדה בקרב של שתיים מתוך שלוש נפילות ללא הגבלת זמן, בה זכה אומגה באליפות המשקל הכבד של IWGP, והפך להיות הקנדי הראשון שזה בתואר. קרב זה זכה לשבע כוכבים מדייב מלצר, ועד היום (דצמבר 23) זה הציון הגבוה ביותר שאי פעם ניתן לקרב. ביולי אומגה הגן בהצלחה על התואר נגד קודי רודס. לאחר הקרב אומגה וקודי התפייסו, יחד עם שאר חברי Bullet Club.
בספטמבר אומגה הופיע באירוע העצמאי All In, שם הביס את פנטה אל זירו. הוא הגן בהצלחה על התואר שלו באירוע  Destruction מאוחר יותר באותו חודש, ושוב נגד קודי ואיבושי בקרב משולש באירוע King of Pro-Wrestling באוקטובר. מאוחר יותר באותו חודש התגלה שקודי, אדם פייג' ומרטי סקורל הצטרפו לאומגה והיאנג באקס כחלק מה- Elite, ולא היו חלק יותר מ- Bullet Club. מגזין ההיאבקות Pro Wrestling Illustrated בחרו באומגה כמספר אחד ברשימתם של 500 המתאבקים הטובים ביותר ב-2018. אומגה איבד את האליפות שלו להירושי טנהאשי באירוע Wrestle Kingdom 13, לאחר 209 ימים שבהם החזיק באליפות. בסוף ינואר אומגה ו-NJPW הפרידו את דרכיהם לאחר שהחוזה של אומגה נגמר.
קריירת היאבקות מקצועית > New Japan Pro-Wrestling ו-Ring of Honor > חזרות ל-NJPW (2022 ו-2023)

בנובמבר 2022 אומגה חזר ל- NJPW באירוע Historic X-Over בסרטון וידאו בו הוא איתגר את אלוף ארצות הברית במשקל הכבד של IWGP, וויל אוספריי, לקרב באירוע Wrestle Kingdom 17. באירוע אומגה הביס את אוספריי, וזכה בתואר בפעם השנייה בקריירה שלו. הוא איבד את התואר בחזרה לאוספריי באירוע Forbidden Door ביוני.
חיים אישיים

סמית' מגדיר את סגנון חייו כסטרייט אדג' אשר נמנע מצריכת אלכוהול, טבק וסמים. סמית' מתגורר בפלורידה, ארצות הברית. הוא דובר יפנית שוטפת, כשבבעלותו גם אזרחות יפנית.
סמית' אומר שהוא לא מעוניין בנישואים או זוגיות, ורוצה להשקיע את כל זמנו בהאבקות מקצועית ומשחקי וידאו, אותם הוא אוהב ומשחק מגיל צעיר.